NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Hotărâre**  **privind aprobarea modului de organizare a serviciului public de transport naval de persoane între localitățile din Delta Dunării** |

**Secțiunea 2.**

**Motivul emiterii actului normativ**

|  |  |
| --- | --- |
| * 1. Sursa proiectului de act normativ | Prin prezentul proiect de act normativ se urmărește punerea în aplicare a prevederilor art. 12 și art. 24 alin. (2) din Legea nr. 92/2007 astfel cum a fost modificată prin OG nr. 6/2022, serviciul public de transport naval de persoane între localitățile din Delta Dunării fiind organizat de către Ministerul Transporturilor și Infrastructurii. |
| 2.2 Descrierea situaţiei actuale | **1.** Analizând datele furnizate de Institutul Național de Statistică în ceea ce privește distribuția populației pe întreaga suprafață a județului Tulcea, observăm că Județul Tulcea are cea mai mică densitate a populației de la nivelul Regiunii Sud-Est, în anul 2018 înregistrându-se o valoare de 28,1 de locuitori/km2, cu mult sub media de 79,3 locuitori/km2 aferentă regiunii.  În ceea ce privește evoluția populației la nivelul județului Tulcea, în perioada 2021–2027 se estimează faptul că numărul de cetățeni rezidenți se va micșora cu un procent de 6,34% față de anul 2020, în care populația este estimată la un număr de 192.037 de persoane, diferența care se preconizează între anul 2020 și 2027 fiind de 12.168 de persoane.  Una dintre cauzele depopulării județului Tulcea fiind întinderile mari de apă de la nivelul județului și, implicit, constrângerile semnificative în ceea ce priveşte construcţia de drumuri.  Menționăm că legătura între localitățile Deltei Dunării este posibilă numai pe căile navigabile interioare, având în vedere caracterul de rezervație naturală și caracteristicile mediului acvatic, improprii pentru dezvoltarea și întreținerea unei rețele de drumuri locale.  Principalul curs de apă ce străbate județul Tulcea este fluviul Dunărea cu brațele sale:  • Brațul Măcin – 75 km  • Brațul Tulcea – 17 km  • Brațul Chilia – 116 km  • Brațul Sulina – 63 km  • Brațul Sfântu Gheorghe – 108 km  În ceea ce privește distribuția populației ocupate pe sectoare de activitate în anul 2018, ponderea ce mai mare se regăsește în sectorul agriculturii, silviculturii și pescuitului (22,5 mii persoane), industrie (17,1 mii persoane), comerț cu ridicata și amănuntul (9,9 mii persoane), construcții (5,6 mii persoane) și sănătate și asistență socială (4,4 mii persoane).  Desfăşurarea activităţilor menţionate precum şi necesităţile personale şi sociale ale populaţiei Deltei Dunării presupune deplasarea persoanelor, legătura între localităţi, în special legătura cu municipiul Tulcea.  Există o nevoie socială de a furniza un minim nivel de accesibilitate în orice anotimp în partea de nord a centrului Deltei Dunării, în special de la Chilia la Tulcea, de a furniza rezidenţilor accesul la facilităţile cele mai importante de ordin social şi economic.  **2.** În prezent, între localitățile din Delta Dunării și municipiul Tulcea se desfășoară un serviciul public subvenţionat de transport pe căile navigabile interioare care include transportul de persoane şi mărfuri de strictă necesitate, în conformitate cu prevederile următoarelor acte normative:  - Ordonanța Guvernului nr. 97/1999 privind garantarea furnizării de servicii publice subvenţionate de transport rutier intern şi de transport pe căile navigabile interioare, republicată, al cărei text era în corelare cu prevederile Regulamentului nr. 1.191/69 (CEE) al Consiliului din 26 iunie 1969 privind acțiunea statelor membre în ceea ce privește obligațiile inerente noțiunii de serviciu public în domeniul transportului feroviar, rutier și pe căi navigabile interioare;  - Hotărârea Guvernului nr. 595/2000 privind stabilirea serviciului public pentru transportul pasagerilor şi al mărfurilor de strictă necesitate între localităţile din Delta Dunării şi municipiul Tulcea, cu modificările ulterioare;  - Legea nr. 92/2007 a serviciilor de transport public local, cu modificările şi completările ulterioare.  Articolul 8 alin. (1) din HG nr. 595/2000 prevede: *“serviciul public de transport fluvial de pasageri şi al mărfurilor de strictă necesitate între localităţile din Delta Dunării şi municipiul Tulcea va fi efectuat de Societatea Comercială “Navrom Delta” - S.A. Tulcea, în baza unui contract care se încheie cu Ministerul Transporturilor, abilitat în acest sens de Guvernul României”.*  Având în vedere prevederile art. 8. alin. (2) din HG nr. 595/2000, conform cărora *„în cazul în care în perioada următoare vor mai apărea şi alţi operatori care să dispună de capacităţi de transport similare, serviciul public de transport între localităţile din Delta Dunării şi municipiul Tulcea va fi încredinţat în regim concurenţial”*, Ministerul Transporturilor și Infrastructurii a iniţiat în 2006, 2011, 2015, 2019 și 2021 proceduri de achiziţii publice (licitaţie deschisă) pentru atribuirea contractului de achiziţie publică având ca obiect *„Transportul pasagerilor şi al mărfurilor de strictă necesitate între localităţile din Delta Dunării şi municipiul Tulcea”,* acestea fiind finalizate cu încheierea unor acorduri-cadru.  **3.** În vederea garantării unor servicii sigure și eficiente, promovării concurenței între operatorii de transport, precum și garantării accesului egal și nediscriminatoriu al operatorilor de transport pe piața serviciului public de transport, a fost adoptat Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare.  Deși domeniul de aplicare al Regulamentului (CE) nr. 1.370/2007 este transportul terestru, pentru respectarea prevederilor în domeniul ajutorului de stat, s-a stabilit ca transportului public de persoane pe căile navigabile interioare să i se aplice exigențele legislației europene.  Astfel că, prin Ordonanța Guvernului nr. 6/2022 pentru modificarea Legii serviciilor publice de transport persoane în unitățile administrativ -teritoriale nr. 92/2007s-a stabilit că, pentru serviciile publice de transport persoane pe căile navigabile interioare, au calitatea de autoritate competentă în sensul Regulamentului (CE) nr. 1.370/2007, unitățile administrativ-teritoriale sau, după caz, asociațiile de dezvoltare intercomunitară, cu excepția serviciului public de transport naval de persoane între localitățile din Delta Dunării, unde Ministerul Transporturilor și Infrastructurii are calitatea de autoritate competentă.  Totodată, prin OG nr. 6/2022 s-a dispus ca obligațiile de serviciu public să se stabilească prin hotărâre a Guvernului inițiată de Ministerul Transporturilor și Infrastructurii pentru serviciul public de transport naval de persoane între localitățile din Delta Dunării sau prin hotărâre a autorității deliberative a unității administrativ teritoriale pentru serviciul public de transport persoane pe căile navigabile interioare. |
| 2.3. Schimbări preconizate | Prin prezentul proiect de act normativ se stabilesc principiile care stau la baza organizării *serviciul public de transport naval de persoane între localitățile din Delta Dunării*, denumit în continuare serviciul public, în conformitate cu prevederile Regulamentului (CE) nr. 1.370/2007.  Totodată, prin prezentul proiect de act normativ se propune ca Ministerul Transporturilor și Infrastructurii, în calitate de autoritate contractantă, să elaborează documentația de atribuire a serviciului public și să organizeze procedura competitivă de atribuire potrivit Legii [nr. 98/2016](act:1114166%200) privind achiziţiile publice, cu modificările şi completările ulterioare.  Pentru întocmirea documentației de atribuire, se propune ca prin hotărâre a Consiliul Județean Tulcea, în conformitate cu politicile și strategiile de dezvoltare locală, să transmită autorității contractante în termen de 30 de zile calendaristice de la primirea solicitării, următoarele informații:   1. categoriile de persoane care beneficiază de serviciul public; 2. rutele pe care se desfășoară serviciul public; 3. orarul și frecvența curselor; 4. numărul de nave în funcție de orarul și frecvența curselor; 5. valoarea estimată a compensației.   Prin proiectul de act normativ se stabilește modul de calcul al compensației care se acordă operatorului de transport pentru efectuarea serviciului public, în conformitate cu prevederile Regulamentului (CE) [nr. 1.370/2007](act:276337%200) și care reprezintă diferenţa dintre veniturile totale aferente transportului naval de persoane între localitățile din Delta Dunării şi cheltuielile eligibile pentru asigurarea obligaţiei de serviciu public, la care se adaugă o cotă de profit de maximum 5%, calculat la cheltuieli eligibile.  Luând în considerare faptul că valoarea compensației este funcție de efectul financiar net al operatorului de transport, pentru a calcula efectul financiar net, autoritatea contractantă utilizează următorul mecanism:     a) cheltuielile suportate în legătură cu obligaţia de serviciu public impusă de autoritatea contractantă prin acordul-cadru;     b) minus eventualele efecte financiare pozitive generate în cadrul rutelor exploatate în temeiul obligaţiei de serviciu public în cauză;     c) minus sumele încasate din tarife sau orice alte venituri generate în îndeplinirea obligaţiei de serviciu public în cauză;     d) plus profitul rezonabil;  egal efectul financiar net.  Pentru a se evita compensarea în exces, prin proiectul de act normativ se propune aprobarea elementelor de cheltuieli eligibile suportate şi evidenţiate distinct în legătură cu obligația de serviciu public, determinate de operatorul de transport, care vor fi luate în considerare la calculul compensației. |
| * 1. Alte informații | Operatorul de transport obține compensația pentru realizarea serviciul public pe baza solicitărilor întocmite cu respectarea Normelor privind fundamentarea, acordarea și justificarea sumelor primite de la bugetul de stat pentru unele activități desfășurate de unii operatori economici, prin bugetul Ministerului Transporturilor și Infrastructurii, aprobate prin Ordinul comun al ministrului finanțelor publice și ministrului transporturilor nr. 65/1712/2016.  Formulareleîntocmite pe baza evidențelor analitice contabile potrivit normelor mai sus menționate trebuie avizate în prealabil de către Administrația Județeană a Finanțelor Publice Tulcea. |

**Secțiunea 3.**

**Impactul socio-economic**

|  |  |
| --- | --- |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ | Prin proiectul de act normativ se garantează un nivel minim de acces a locuitorilor din Delta Dunării la facilitățile cele mai importante de ordin social și economic, în orice anotimp. |
| * 1. Impactul social | Proiectul de act normativ are ca scop:  - satisfacerea cu prioritate a nevoilor de deplasare ale populaţiei, ale personalului instituţiilor publice şi operatorilor economici din Delta Dunării, între localitățile din Delta Dunării, prin servicii de calitate;  - protecţia categoriilor sociale defavorizate, prin compensarea costului transportului de la bugetul de stat, prin bugetul Ministerului Transporturilor și Infrastructurii. |
| * 1. Impactul asupra drepturilor şi libertăţilor fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici   3.4.2. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest domeniu. |
| * 1. Impactul asupra mediului de afaceri | Proiectul de act normativ nu se referă la acest domeniu. |
| * 1. Impactul asupra mediului înconjurător | Proiectul de act normativ nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest domeniu. |
| 3.9. Alte informații | Nu au fost identificate |

**Secțiunea 4.**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani), inclusiv informaţii cu privire la cheltuieli şi venituri"**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informaţii | Nu au fost identificate | | | | | |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  **a)**acte normative ce vor fi modificate sau abrogate ca urmare a intrării în vigoare a proiectului de act normativ. | Prin actul normativ se abrogă Hotărârea Guvernului nr. 595/2000 privind stabilirea serviciului public pentru transportul pasagerilor şi al mărfurilor de strictă necesitate între localităţile din Delta Dunării şi municipiul Tulcea, publicată în Monitorul Oficial al României, Partea I nr. 327 din 14 iulie 2000, cu modificările ulterioare. |
| 5.2. Impactul asupra legislaţiei în domeniul achiziţiilor publice  a)descrierea impactului legislativ  b)prezentarea normelor cu impact la nivel operaţional/tehnic | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de **act normativ** nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de **act normativ** nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Proiectul de **act normativ** nu se referă la acest domeniu. |
| 6. Alte informaţii | Nu au fost identificate |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1.Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest domeniu. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate: | Proiectul de act normativ nu se referă la acest domeniu. |
| 6.3. Informaţii despre consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ a fost transmis spre consultare către Consiliul Județean Tulcea. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu este supus consultărilor comisiilor interministeriale. |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ va fi avizat de Consiliul Economic și Social, Consiliul Legislativ și de Consiliul Concurenței.  Proiectul de act normativ nu necesită aviz de la Consiliul Suprem de Apărare a Țării și de la Curtea de Conturi. |
| 6. Alte informaţii | Nu au fost identificate |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societăţii civile cu privire la elaborării proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce niciun impact asupra acestui domeniu. |
| 7.3. Alte informaţii | Nu au fost identificate. |

**Secţiunea 8.**

**Măsuri privind implementarea, monitorizarea şi evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate |

Pentru considerentele de mai sus, am elaborat alăturatul **proiect de Hotărâre a Guvernului** [**privind aprobarea modului de organizare a serviciului public de transport naval de persoane între localitățile din Delta Dunării,**](http://www.mt.ro/web14/transparenta-decizionala/consultare-publica/acte-normative-in-avizare/974-hg23102015dtr) care, în forma prezentată, a fost avizat de ministerele interesate şi pe care îl supunem spre adoptare.

**VICEPRIM-MINISTRU,**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**VICEPRIM-MINISTRU**

### [HUNOR KELEMEN](https://gov.ro/ro/guvernul/cabinetul-de-ministri/viceprim-ministru1629106166)

**MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI**

[**CSEKE ATTILA ZOLTÁN**](https://gov.ro/ro/guvernul/cabinetul-de-ministri/ministrul-dezvoltarii-lucrarilor-publice-i-administratiei)

**PREŞEDINTELE AGENŢIEI NAŢIONALE PENTRU ACHIZIŢII PUBLICE**

**IULIANA FECLISTOV**

**MINISTRUL FINANȚELOR**

**ADRIAN CÂCIU**

**MINISTRUL JUSTIŢIEI**

**MARIAN-CĂTĂLIN PREDOIU**

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | **SECRETAR DE STAT**  **Ion POPA**  **SECRETAR GENERAL**  **Mariana IONIȚĂ**  **SECRETAR GENERAL ADJUNCT**  **Adrian Daniel GĂVRUȚA** | | **DIRECȚIA AVIZARE**  **DIRECTOR**  **Laura Elena ȚOPA** | |  | | **DIRECȚIA ECONOMICĂ**  **DIRECTOR**  **Laura Diana GÎRLĂ** | |  | | **DIRECȚIA ACHIZIȚII PUBLICE ȘI SERVICII INTERNE**  **DIRECTOR**  **Georgeta BRATU** | | **DIRECȚIA TRANSPORT NAVAL**  **DIRECTOR**  **Doina Teodora COJOCARU** | |